**Corban** estas komunumo en la distrikto Delemonto en Kantono Ĵuraso, Svislando. Ĝi havis 485 loĝantojn je la 31-a de decembro 2009.

Geografio
---------

Corban etendiĝas en la vasta valujo de la *Val Terbi*, kiu estas la orienta parto de la valkaldrono de Delemonto. Tra la komunumo fluas de oriento al okcidento la rivero *Scheulte*, alfluanto de Birs. En nordo al teritorio de la komunumo etendiĝas al la kresto de la ĵurasa montarĉeno *Fringeli*, kie sur alteco de 913 m s.m. situas la plej alta punkto de la komunumo. La teritorio de la komunumo etendiĝas sur areo de 7,87 km², de kiuj 33% estas kovritaj de arbaro, 62% servas por agrikulturo kaj 4% por setlado.

Najbaraj komunumoj
------------------

La komunumo Corban limas al en nordo al Bärschwil (SO), en nordoriento al Montsevelier, en sudoriento al Mervelier, en sudo al Vermes, kaj en okcidento al Courchapoix.

Trafiko
-------

Corban situas ĉe la pasejvojo tra Schelten-Pasejo de Delemonto al Mümliswil en Kantono Soloturno. Al la publika transportreto la komunumo estas konektita per buslinio de la stacidomo de Delemonto al Montsevelier.

Historio
--------

La unua dokumenta mencio de Corban datiĝas el la jaro 1184 kiel *Bathendorf*. La franca formo de la nomo aperas unuan fojon en la jaro 1240 kiel *Corpaon*. En la jaro 1892 oni malkovris en Corban trezoron de 104 romiaj moneroj el la 1-a kaj 2-a jarcento post Kristo. Dum la mezepoko ĝis la jaro 1797 Corban estis majorejo de la parohharo Grand-Val kaj parto de la majorejo Courrendlin, kiu konzervis la katolikan kredon. La paroĥaro Grand-Val siavice troviĝis sub la regado de la Princabatejo Bazelo. De 1797 ĝis 1815 Corban apartenis al Francio, unue kiel parto de la departemento Mont-Terrible kaj poste ek de 1800 de la departemento Haut-Rhin. En la jaro 1815 la Viena Kongreso atribuis la regionon al la svisa Kantono Berno, kaj Corban estis atribuita al la berna distrikto Moutier. En la jaro 1975 la loĝantaro de Corban voĉdonis por la aliĝo al la fondota Kantono Ĵuraso. Tial la komunumo ek de la 1-a de januaro 1979 apartenas al la distrikto Delemonto de la tiam fondita nova kantono.

Kun efiko de la 1-a de januaro 2013 estis fondita el Montsevelier, Vermes kaj Vicques la nova komunumo Val Terbi. Origine volis partopreini ankaŭ komunumoj Corban, Courchapoix, Courroux kaj Mervelier, sed iliaj loĝantaroj dum la baloto de la 7-a de feburaro 2012 malakceptis la kuniĝon, kial la nova komunumo nun konsistas nur el tri de la sep komunumoj de la valo. Pro la rezulto de la baloto la komunumo Corban konservis sian aŭtonomion.

Notoj kaj referencoj
--------------------

1. ↑  Fonto: *François Kohler*: *Corban* en *Historia Leksikono de Svislando* (2005-03-01)
2. ↑  Teksto pri la historio de la komunumo Val Terbi en la komunuma retejo.

Eksteraj ligiloj
----------------

* Kategorio Corban en la Vikimedia Komunejo (Multrimedaj datumoj)

* Oficiala retejo de la komunumo Corban
* Corban en la Historia Leksikono de Svislando

Bildoj
------

* Rigardo al la vilaĝoRigardo al la vilaĝo
* Rivero Scheulte en CorbanRivero Scheulte en Corban
* Preĝejo de CorbanPreĝejo de Corban
* Preĝejo de internePreĝejo de interne

  


|  |  |  |  |
| --- | --- | --- | --- |
| 

| v • d • rKomunumoj de la distrikto Delemonto |
| --- |
| maldekstraBoécourt • Bourrignon • Châtillon • Corban • Courchapoix • Courrendlin • Courroux • Courtételle • Delemonto • Develier • Ederswiler • Haute-Sorne (Bassecourt • Courfaivre • Glovelier • Soulce • Undervelier) • Mervelier • Mettembert • Movelier • Pleigne • Rebeuvelier • Rossemaison • Saulcy • Soyhières • Val Terbi (Montsevelier • Vermes • Vicques) • Vellerat |  |

 |